SK Úradný vestník Európskej únie C 231/75

Stanovisko Výboru regiónov na tému „Návrh nariadenia Rady o konkrétnych opatreniach v oblasti poľnohospodárstva v prospech najvzdialenejších regiónov Únie“

(2005/C 231/12)

VÝBOR REGIÓNOV,

so zreteľom na návrh nariadenia Rady o konkrétnych opatreniach v oblasti poľnohospodárstva v prospech najvzdialenejších regiónov Únie (KOM(2004) 687 v konečnom znení – 2004/0247 (CNS)),

so zreteľom na rozhodnutie Európskej komisie z 28. októbra 2004, že prekonzultuje túto vec s Výborom podľa prvého odseku článku 265 Zmluvy zakladajúcej Európske spoločenstvo,

so zreteľom na rozhodnutie svojho predsedu z 20. januára 2005, že poverí Komisiu pre trvalo udržateľný rozvoj, aby vypracovala stanovisko k tejto téme,

so zreteľom na svoje stanovisko k správe Komisie o opatreniach pre implementáciu článku 299 ods.2 – najvzdialenejšie regióny Európskej únie (KOM(2004) 147 v konečnom znení – CdR 156/2000 fin (1)),

so zreteľom na svoje stanovisko k balíku návrhov nariadení Komisie s podtitulom „Perspektíva dlhodobej politiky pre trvalo udržateľné poľnohospodárstvo“ (KOM(2003) 23 v konečnom znení – CdR 66/2003 fin (2)),

so zreteľom na svoje stanovisko k oznámeniu Komisie o silnejšom partnerstve pre najvzdialenejšie regióny (KOM(2004) 343 v konečnom znení – 0CdR 61/2004 fin,

so zreteľom na oznámenie Komisie o posilnenom partnerstve pre najvzdialenejšie regióny: hodnotenie výsledkov činnosti a perspektívy (KOM(2004) 543 v konečnom znení),

so zreteľom na svoj návrh stanoviska (CdR 509/2004 rev. 1) prijatý 1. marca 2005 svojou Komisiou pre trvalo udržateľný rozvoj (spravodajca: pán Alfred ALMONT, starosta Schoelcher (FR-EPP)),

KEĎŽE:

(1.) na najvzdialenejšie regióny, ako je uznané v článku 299 ods. 2 Zmluvy, sa od roku 2001 vzťahuje špecifický rámec úprav Spoločenstva v oblasti poľnohospodárstva s názvom „program možností určených pre vzdialené a ostrovné regióny“, vychádzajúci z rozhodnutia Rady z roku 1989;

(2.) tieto programy, ktoré sú súčasťou komunitárnej politiky v prospech najvzdialenejších regiónov, zahŕňajú aj opatrenia určené na zlepšenie podmienok pre výrobu a marketing poľnohospodárskych výrobkov z týchto regiónov;

(3.) napriek hodnote a účinnosti zavedených opatrení, permanentné štrukturálne nevýhody, ktorým čelia najvzdialenejšie regióny (najmä závislosť od malého počtu hospodárskych sektorov, vzdialenosť od centier zásobovania a veľkých trhov, z toho vyplývajúce ďalšie náklady a nedostatok potravinovej sebestačnosti), plne oprávňujú pokračovanie zavádzania a zdokonaľovania takých programov, najmä prostredníctvom opatrení na podporu dodávky nerastných surovín pre spotrebu ľudí a zvierat a pre rozširovanie sektora živočíšnej a rastlinnej výroby, ktoré sú stavebnými blokmi sociálno-ekonomického rozvoja v týchto regiónoch;

(4.) Komisia vo svojom oznámení o posilnení partnerstva pre najvzdialenejšie regióny z mája 2004 vyjadrila názor, že „sledujúc reformu spoločnej poľnohospodárskej politiky z roku 2003, ešte stále existuje potreba zaistiť stabilitu zdrojov prideľovaných na udržiavanie podpory pre najvzdialenejšie regióny a pokiaľ je to možné, na decentralizáciu rozhodovania a zjednodušenie dohôd o riadení“ týchto programov;

(5.) nezdá sa, že by navrhovaná reforma, ktorá má vstúpiť do platnosti ešte pred konečným termínom v roku 2007, napriek programovému rozvrhu pre určité opatrenia, ovplyvňovala podstatu súčasného programovania alebo že by finančne penalizovala regióny spadajúce pod tento program;

(6.) Komisia navrhuje založiť rozpočtovú obálku pridelenú pre časť „dodávok“ relevantných programov na priemere historických referencií z rokov 2001-2003, a tým prakticky penalizuje vhodné regióny a prehliada fakt, že v roku 2001 ešte neplatil nový legislatívny rámec, rovnako nevenuje pozornosť potenciálnemu zvyšovaniu potrieb zásobovania, čím nespĺňa záruku flexibility požadovanej pre vývoj systému;

(7.) okrem opatrení v oblasti riadenia, upravuje navrhovaná reforma aj právnu formu programov tým, že zlučuje tri nariadenia: 1452/2001, 1453/2001 a 1454/2001 do jedného spoločného nariadenia;

(8.) je preto dôležité zaistiť, aby návrh Komisie na reformu metód riadenia nástroja nekompromitoval základné princípy a ciele schém POSEI, a to konkrétne: a. kompenzácia znevýhodnení vychádzajúcich zo vzdialenej polohy, b. podpora hospodárskej diverzifikácie v poľnohospodárstve, c. rozvoj diverzifikovaných sektorov určených na podporu miestnej zamestnanosti, d. cieľ potravinovej sebestačnosti;

9. v členských štátoch, ktoré majú úžitok z týchto programov, hrajú miestne a regionálne orgány hlavnú úlohu v územnom hospodárskom rozvoji, a právna úprava Spoločenstva v oblastiach spadajúcich pod toto nariadenie musí byť konzistentná s miestne zavedenými rozvojovými politikami;

schválil nasledovné stanovisko na svojom 59. plenárnom zasadnutí, konanom 13. a 14. apríla (schôdzi zo 14. apríla).

1. Názory Výboru regiónov

VÝBOR REGIÓNOV:

1.1 je toho názoru, že nariadenie, ktoré sa špecificky týka najvzdialenejších regiónov, by sa malo výlučne zakladať na článku 292 ods. 2 Zmluvy, ktorý tvorí právny základ umožňujúci schválenie špecifických opatrení v prospech najvzdialenejších regiónov, vrátane súvislosti so Spoločnou poľnohospodárskou politikou;

1.2 víta uznanie zo strany Komisie silnejšieho partnerstva s miestnymi orgánmi, ktoré umožňuje riešenie konkrétnych problémov regiónov konkrétnejším spôsobom prostredníctvom podporných programov pre rozvoj ich poľnohospodárstva;

1.3 zdôrazňuje však predsa, že riadenie programov nesmie vopred rozhodovať o spôsobe rozdeľovania ústavných právomocí medzi členskými štátmi a regionálnymi orgánmi z najvzdialenejších regiónov pokiaľ ide o intervenciu v sektore poľnohospodárstva;

1.4 domnieva sa, že zjednodušenie metód riadenia, o ktoré usiluje Komisia prostredníctvom čo najväčšej možnej decentralizácie, musí byť sprevádzané tam, kde sa to týka spôsobilých členských štátov a operátorov, zjednodušovaním postupov, najmä tých, ktoré sa týkajú programovania a zhodnocovania programov, monitorovania, regulácie a kontrol;

1.5 zdôrazňuje, že zjednodušenie metód riadenia nesmie viesť k reforme podstaty právneho nástroja, či nepriaznivo ovplyvniť stálu povahu alebo cieľ týchto opatrení. V dôsledku toho by sa členským štátom nemala povoliť maximálna flexibilita v definovaní a prípadnom prispôsobovaní opatrení a úrovní pomoci stanovenej v programoch;

1.6 podobne zdôrazňuje, že plánovaná reforma nesmie postihovať úroveň finančnej podpory vyžadovanej pre implementáciu programu; predvídaná stabilizácia rozpočtu je v dôsledku toho nekompatibilná s konceptom rozvojovej podpory týchto programov;

1.7 preto sa domnieva, že podpora Spoločenstva pre zásobovanie najvzdialenejších regiónov sa nesmie odsúvať zo súčasnej pozície v dôsledku navrhovaných referenčných období, ale skôr sa musí zakladať na roku 2004 pre francúzske zámorské departamenty a na priemere za roky 2002, 2003 a 2004 pre Madeiru, Azorské ostrovy a Kanárske ostrovy, čo umožní, aby sa rozpočtová obálka prispôsobila v súlade s meniacimi sa potrebami, najmä vzhľadom na často nerovnú konkurenciu z tretích krajín;

1.8 odvoláva sa na to, že na podporu opatrení Spoločenstva na pomoc miestnej produkcii treba pozerať z dlhodobej perspektívy, aby poskytla vhodným sektorom jasnejšiu dlhodobú víziu. Toto si vyžaduje dlhodobé záväzky zo strany operátorov a plánované programy by preto mali byť viacročnej povahy;

1.9 kvôli zobrazeniu veľkého množstva faktorov, najmä hospodárskych (fluktuácie trhu, atď.) a súvisiacich s klimatickými zmenami (cyklóny, hurikány, sucho, atď.), ktoré môžu ovplyvniť zavedenie určitých opatrení dúfa, že úroveň finančnej podpory pre tieto opatrenia môže byť stanovená s čo najväčšou možnou flexibilitou a že plánované rozpočty môžu byť prispôsobené prostredníctvom rozličných opatrení počas rokov navrhovaného programovania;

1.10 žiada, aby Komisia umožnila rovnakým spôsobom ako v ustanoveniach schválených Radou v súvislosti s reformou CAP 2003 zvýšiť rozpočtové obálky prideľované „mieram na pomoc miestnych poľnohospodárskych produktov“ v súlade s hlavou III návrhu nariadenia, kvôli udržaniu kroku s rastom miestnej produkcie.

1.11 je toho názoru, že táto pomocná schéma na podporu hospodárskej diverzifikácie poľnohospodárstva a rozvoja aktivít, ktoré oživia miestnu zamestnanosť, by nemala negatívne zasiahnuť rozvoj agro-podnikov, ktoré používajú nerastné suroviny spadajúce pod špecifický režim zásobovania iba pre samozásobovanie a tradičné exporty, pričom treba mať na mysli malý objem a malý trh najvzdialenejších regiónov, čo ich penalizuje na čoraz viac otvorenom a konkurenčnom trhu.

2. Odporúčania Výboru regiónov

Odporúčanie 1

1. So zreteľom na

Text navrhnutý Komisiou Pozmeňovací návrh VR So zreteľom na Zmluvu o založení Európskeho spoločenstva, najmä na jej články 36, 37 a na článok 299, ods. 2, So zreteľom na Zmluvu o založení Európskeho spoločenstva, najmä na jej články 36, 37 a ok 299, ods. 2,

Zdôvodnenie:

Článok 299 ods. 2 je vhodný právny základ pre zavedenie opatrení navrhnutých v titule tohto návrhu nariadenia, so zameraním špecificky na najvzdialenejšie regióny. Pre najvzdialenejšie regióny by mal znamenať normálny právny základ, pretože jeho začlenenie v Zmluve stanovuje, že zďaleka neohrozuje integritu Únie, ale spĺňa ciele súdržnosti definované v Zmluve.

Odporúčanie 2

Hlava II

Špecifický režim zásobovania

Článok 2

Text navrhnutý Komisiou Pozmeňovací návrh VR 1. Týmto sa zavádza špecifický režim zásobovania pre poľnohospodárske produkty uvedené v prílohe I, ktoré sú v najvzdialenejších regiónoch dôležité pre ľudskú spotrebu alebo pre výrobu ďalších produktov alebo ako poľnohospodárske vstupy. 1. Týmto sa zavádza špecifický režim zásobovania pre poľnohospodárske produkty uvedené v prílohe I Zmluvy zakladajúcej Európske spoločenstvo, ktoré sú v najvzdialenejších regiónoch dôležité pre ľudskú spotrebu alebo pre výrobu ďalších produktov alebo ako poľnohospodárske vstupy, ktoré musia byť definované v špecifickom viacročnom programe, ktorý predstaví každý členský štát.

Zdôvodnenie:

Príloha I k návrhu Komisie obsahuje zoznam produktov spadajúcich pod špecifický režim zásobovania. Komisia navrhuje aj to, aby bol tento zoznam revidovaný s použitím postupu komitológie. Výbor regiónov podporuje plán Komisie na zjednodušenie úprav a dodanie väčšej flexibility členským štátom; tento zoznam by mal byť vypracovaný iba po schválení programov, a to na návrh príslušného členského štátu.

Odporúčanie 3

článok 4 ods. 2

Text navrhnutý Komisiou Pozmeňovací návrh 2. Obmedzenie určené v odseku 1 sa neuplatňuje na produkty spracované v najvzdialenejších regiónoch z produktov, pri ktorých sa využil špecifický režim zásobovania a ktoré: a) sa vyvážajú do tretích krajín alebo odosielajú do zvyšku Spoločenstva v rámci obmedzení množstiev zodpovedajúcich tradičnému vývozu alebo tradičnému odosielaniu. Tieto množstvá a tretie krajiny určenia stanovuje Komisia v súlade s postupom, ktorý sa určuje v článku 26 ods. 2, na základe priemeru vývozov alebo odoslaní počas rokov 1989, 1990 a 1991; b) sa vyvážajú do tretích krajín v rámci regionálneho obchodu s dodržaním podmienok určených podľa postupu, ktorý sa uvádza v článku 26 ods. 2. c) sa odosielajú z Azorských ostrovov na Madeiru a naopak. Pri vývoze týchto produktov sa neudeľuje žiadna vývozná náhrada. 2. Obmedzenie určené v odseku 1 sa neuplatňuje na produkty spracované v najvzdialenejších regiónoch z produktov, pri ktorých sa využil špecifický režim zásobovania. a ktoré: a) sa vyvážajú do tretích krajín alebo odosielajú do zvyšku Spoločenstva v rámci obmedzení množstiev zodpovedajúcich tradičnému vývozu alebo tradičnému odosielaniu. Tieto množstvá a tretie krajiny určenia stanovuje Komisia v súlade s postupom, ktorý sa určuje v článku 26 ods. 2, na základe priemeru vývozov alebo odoslaní počas rokov 1989 , 1990 a 1991; b) sa vyvážajú do tretích krajín v rámci regionálneho obchodu s dodržaním podmienok určených podľa postupu, ktorý sa uvádza v článku 26 ods. 2. c) sa odosielajú z Azorských ostrovov na Madeiru a naopak. Pri vývoze týchto produktov sa neudeľuje žiadna vývozná náhrada.

Zdôvodnenie:

Toto obmedzenie by mohlo byť pre najvzdialenejšie regióny nesmierne škodlivé.

Trvalo udržateľný rozvoj vidieckych obcí v najvzdialenejších regiónoch závisí čiastočne od existencie agro-podnikov, ktoré môžu pridať hodnotu miestnym výrobkom a poskytnúť dôležitú hybnú silu pre rozvoj vytváraním nových pracovných miest, podporovaním inovácie a zavádzaním nových kultúr a praktík.

Malá fyzická veľkosť a trh najvzdialenejších regiónov je vážnym obmedzením v rozvoji agro-podnikov na čoraz väčšmi otvorenom a konkurenčnom trhu.

Odporúčanie 4

článok 5 ods. 2

Text navrhnutý Komisiou Pozmeňovací návrh 2. Programy zásobovania sa schvaľujú podľa postupu, ktorý sa určuje v článku 26 ods. 2. Zoznam produktov uvedených v prílohe I sa môže upraviť podľa rovnakého postupu v závislosti od vývoja potrieb najvzdialenejších regiónov. 2. Programy zásobovania sa schvaľujú podľa postupu, ktorý sa určuje v článku 26 ods. 2. Zoznam produktov uvedených v prílohe I sa môže upraviť podľa r ovnakého postupu v závislosti od vývoja potrieb najvzdialenejších regiónov.

Zdôvodnenie:

Za účelom ďalšieho zjednodušenia právneho nástroja podľa požiadavky Komisie a ponúknutia členským štátom maximálnej flexibility navrhujeme, aby každý členský štát ešte v štádiu programovania zostavil zoznam vhodných výrobkov. Komisia bude po schválení programov voľbu výrobkov zo strany členských štátov kontrolovať, pričom predpíše produkty, množstvá a úrovne pomoci. Členské štáty budú naďalej konzultované v kontexte procesu komitológie, pomocou ktorého sú schvaľované programy zásobovania.

Odporúčanie 5

článok 8 (a)

Text navrhnutý Komisiou Pozmeňovací návrh VR „Počas obdobia uvedeného v článku 10 ods. 1 nariadenia Rady (ES) č. 1260/2001 sa na cukor C, uvedený v článku 13 uvedeného nariadenia, vyvážaný v súlade s príslušnými ustanoveniami nariadenia Komisie (EHS) č. 2760/81 a uvedený na trh na spotrebu na Madeire a Kanárskych ostrovoch vo forme bieleho cukru patriaceho pod kód KN 1701 a na Azorských ostrovoch vo forme hrubého cukru patriaceho pod kód KN 1701 12 10, vzťahuje, za podmienok tohto nariadenia, režim oslobodenia od dovozných ciel do výšky predbežných bilancií zásobovania, uvedených v článku 3“.

Zdôvodnenie:

Ide o snahu včleniť do návrhu nariadenia Rady článok 18 nariadenia Komisie 20/2002 v znení nariadenia 127/2005 Komisie, ktorým sa zavádza možnosť dovozu cukru C na Kanárske ostrovy, Madeiru a Azorské ostrovy. Vzhľadom na to, že návrh nariadenia Rady pre nový POSEI už obsahuje mnohé z otázok, ktoré budú začlenené do budúceho výkonného nariadenia, je vhodné zaviesť uvedený článok do uvedeného návrhu nariadenia POSEI za účelom aj naďalej poskytovať právny podklad pre dovoz cukru C do týchto najvzdialenejších regiónov.

Odporúčanie 6

Hlava III

Opatrenia v prospech miestnej poľnohospodárskej výroby

Článok 9

Text navrhnutý Komisiou Pozmeňovací návrh VR 1. Zriaďujú sa podporné programy Spoločenstva pre najvzdialenejšie regióny so špecifickými opatreniami v prospech miestnej poľnohospodárskej výroby v rámci rozsahu pôsobnosti hlavy II, časť III Zmluvy o ES. 1. Zriaďujú sa viacročné podporné programy Spoločenstva pre najvzdialenejšie regióny so špecifickými opatreniami v prospech miestnej poľnohospodárskej výroby v rámci rozsahu pôsobnosti hlavy II, časť III Zmluvy o ES.

Zdôvodnenie

Programovací prístup znamená progresívny prístup pre opatrenia. V takých sektoroch ako rastlinná alebo živočíšna výroba, ktoré si vyžadujú dlhodobú viditeľnosť, by malo byť možné, aby sa programy tiahli počas celého budúceho programovacieho obdobia 2007-2013.

Odporúčanie 7

Článok 12 (a)

Text navrhnutý Komisiou Pozmeňovací návrh VR Podporný program Spoločenstva obsahuje: a) kvantifikovaný popis situácie danej poľnohospodárskej výroby s ohľadom na dostupné výsledky hodnotenia s poukázaním na rozdiely, medzery a potenciál rozvoja, čerpanie finančných zdrojov a hlavné výsledky činností, ktoré sa uskutočnili v rámci nariadenia Rady (EHS) č. 3763/91, nariadenia Rady (EHS) č. 1600/92, nariadenia Rady (EHS) č. 1601/92, nariadenia (ES) č. 1452/2001, nariadenia (ES) č. 1453/2001 a nariadenia (ES) č. 1454/2001; Podporný program Spoločenstva obsahuje: a) kvantifikovaný popis situácie danej poľnohospodárskej výroby s ohľadom na dostupné výsledky hodnotenia s poukázaním na rozdiely, medzery a potenciál rozvoja, čerpanie finančných zdrojov a hlavné výsledky činností, ktoré sa uskutočnili v rámci nariadenia Rady (EHS) č. 3763/91, nariadenia Rady (EHS) č. 1600/92, nariadenia Rady (EHS) č. 1601/92, nariadenia (ES) č. 1452/2001, nariadenia (ES) č. 1453/2001 a nariadenia (ES) č. 1454/2001;

Zdôvodnenie:

Hodnotenie, ktoré požaduje Komisia, by nemalo ísť ďalej dozadu, ako po rok 1991, pretože zhodnotilo programy Poseidom, Poseima a Poseican v roku 2000, ešte pred schválením nariadení 1452/2001, 1453/2001 and 1454/2001.

Po druhé, zhodnotenie týchto nariadení príslušne podľa článkov 27(2), 39(2) a 25(2) nebolo Komisiou vykonané. Nie je úlohou členských štátov splniť tento záväzok.

A nakoniec, zhodnotenie dopadu opatrení od roku 1991 by išlo proti duchu zjednodušenia sprevádzajúceho návrh nariadenia, a pridalo by značnú záťaž členským štátom. V dôsledku toho by mohlo zhodnotenie opatrení Posei pokryť obdobie ich implementácie od prijatia týchto nariadení, t.j. 2002, 2003 a 2004.

Odporúčanie 8

Článok 12 (d)

Text navrhnutý Komisiou Pozmeňovací návrh VR d) časový plán implementácie opatrení a celková orientačná finančná tabuľka zdrojov, ktoré sa majú čerpať; d) časový plán implementácie opatrení a celková orientačná finančná tabuľka zdrojov, ktoré sa majú čerpať; S rozpočtovou flexibilitou medzi rozličnými opatreniami v rámci jedného programu možno uvažovať počas celého trvania programu;

Zdôvodnenie:

Špecifická situácia najvzdialenejších regiónov, najmä malý rozmer ich trhov a závislosť od malého počtu hospodárskych sektorov, prináša so sebou tesnú vzájomnú závislosť medzi sektormi spadajúcimi pod tento program. Kvôli zmaximalizovaniu šancí týchto sektorov na dosiahnutie cieľov rozvoja a dodržiavajúc myšlienku zjednodušovania riadenia nástroja by mal byť umožnený čo najväčší možný stupeň pružnosti rozpočtu medzi rozličnými opatreniami v rámci jedného programu počas celého trvania relevantného obdobia. Toto by zaistilo dosiahnutie požadovanej efektívnosti.

Odporúčanie 9

článok 19 ods. 2

Text navrhnutý Komisiou Pozmeňovací návrh 2. Odlišne od článku 19 ods. 1 nariadenia (ES) č. 1493/1999 sa hrozno pochádzajúce zo zakázaných priamych hybridných odrôd vínnej révy (Noah, Othello, Isabelle, Jacquez, Clinton, Herbemont) z úrody v regiónoch Azorských ostrovov a Madeiry môže použiť na výrobu vína, ktoré musí zostať len v týchto regiónoch. Do 31. decembra 2006 Portugalsko postupne zlikviduje vinice, na ktorých sú vysadené zakázané priame hybridné odrody vínnej révy, v prípade potreby s podporou stanovenou v kapitole III hlavy II nariadenia (ES) č. 1493/1999. 2. Odlišne od článku 19 ods. 1 nariadenia (ES) č. 1493/1999 sa hrozno pochádzajúce zo zakázaných priamych hybridných odrôd vínnej révy (Noah, Othello, Isabelle, Jacquez, Clinton, Herbemont) z úrody v regiónoch Azorských ostrovov a Madeiry môže použiť na výrobu vína, ktoré musí zostať len v týchto regiónoch. Do 31. decembra 2006 2013 Portugalsko postupne zlikviduje vinice, na ktorých sú vysadené zakázané priame hybridné odrody vínnej révy, v prípade potreby s podporou stanovenou v kapitole III hlavy II nariadenia (ES) č. 1493/1999.

Zdôvodnenie:

Hornatý charakter regiónu (88 % pôdy je na svahoch so stúpaním väčším ako 16 %) a štruktúra farmárskeho vlastníctva (priemerná veľkosť farmy je menšia než 0.40 ha a rozprestiera sa na niekoľkých veľmi malých parcelách) znamená, že reštrukturalizácia viníc je fyzicky náročná, aj nákladná. Ak zvážime sociálno-hospodársky význam pestovania viniča pre región, je dôležité, aby sa konečný termín na reštrukturalizáciu rastúcich odrôd zakázaných podľa komunitárnej legislatívy oddialil.

Odporúčanie 10

článok 20 ods. 4

Text navrhnutý Komisiou Pozmeňovací návrh 4. Odlišne od článku 2 a článku 3 nariadenia Rady (ES) č. 2597/97 a v rámci potrieb miestnej spotreby je výroba mlieka UHT obnoveného zo sušeného mlieka pochádzajúceho zo Spoločenstva povolená na Madeire, pokiaľ toto opatrenie zabezpečuje zber a odbyt miestnej výroby mlieka. Tento produkt je určený len na miestnu spotrebu. Podrobné pravidlá uplatňovania tohto odseku sa prijmú podľa postupu, ktorý sa určuje v článku 26 ods. 2. Tieto podrobné pravidlá určujú najmä množstvo čerstvého mlieka vyrobeného na miestnej úrovni, ktoré sa má zapracovať do obnoveného mlieka UHT, ktoré sa uvádza v prvom pododseku. 4. Odlišne od článku 2 a článku 3 nariadenia Rady (ES) č. 2597/97 a v rámci potrieb miestnej spotreby je výroba mlieka UHT obnoveného zo sušeného mlieka pochádzajúceho zo Spoločenstva povolená na Madeire, pokiaľ toto opatrenie zabezpečuje zber a odbyt miestnej výroby mlieka. Tento produkt je určený len na miestnu spotrebu. Podrobné pravidlá uplatňovania tohto odseku sa prijmú podľa postupu, ktorý sa určuje v článku 26 ods. 2. Tieto podrobné pravidlá určujú najmä množstvo čerstvého mlieka vyrobeného na miestnej úrovni, ktoré sa má zapracovať do obnoveného mlieka UHT, ktoré sa uvádza v prvom pododseku; toto množstvo bude povinné, ak nejestvuje nijaký zaručený odbyt pre miestnu produkciu.

Zdôvodnenie:

Pozmeňovací návrh sa snaží zabezpečiť, aby lokálne vyrobené mlieko v regióne vždy našlo odbyt a dať svojmu mliekarenskému priemyslu väčšiu flexibilitu pri riadení miestnej produkcie a vyrobeného sušeného mlieka.

Stanovenie minimálneho množstva mlieka spôsobuje pre sektor obmedzenia. Napríklad v prípade mliekarenského priemyslu na Madeire nebola miestna produkcia mlieka dostačujúca na to, aby pokryla v súčasnosti platné percento.

Odporúčanie 11

Článok 24

Text navrhnutý Komisiou Pozmeňovací návrh VR 1. Opatrenia ustanovené v tomto nariadení, s výnimkou opatrení uvedených v článku 16, predstavujú intervencie určené na stabilizáciu poľnohospodárskych trhov v zmysle článku 2 ods. 2 nariadenia Rady (ES) č. 1258/1999. 2. Spoločenstvo financuje opatrenia určené v hlave II a v hlave III tohto nariadenia do maximálnej ročnej sumy takto: — pre francúzske zámorské departementy: 84,7 milióna EUR, — pre Azorské ostrovy a Madeiru: 77,3 milióna EUR, — pre Kanárske ostrovy: 127,3 milióna EUR. 3. Sumy pridelené ročne na programy určené v hlave II nesmú prevýšiť tieto sumy: — pre francúzske zámorské departementy: 20,7 milióna EUR, — pre Azorské ostrovy a Madeiru: 17,7 milióna EUR, — pre Kanárske ostrovy: 72,7 milióna EUR. 1. Opatrenia ustanovené v tomto nariadení, s výnimkou opatrení uvedených v článku 16, predstavujú intervencie určené na stabilizáciu poľnohospodárskych trhov v zmysle článku 2 ods. 2 nariadenia Rady (ES) č. 1258/1999. 2. Spoločenstvo financuje opatrenia určené v hlave II a v hlave III tohto nariadenia do maximálnej ročnej sumy vypočítanej na základe súm vynaložených na financovanie špecifického režimu zásobovania počas referenčného obdobia 2004, a na základe stropov výdavkov vzťahujúcich sa na podporu miestnej produkcie. — pre francúzske zámorské departementy: 84,7 milióna EUR, — pre Azorské ostrovy a Madeiru: 77,3 milióna EUR, — pre Kanárske ostrovy: 127,3 milióna EUR. 3. Sumy pridelené ročne na programy určené v hlave II nesmú prevýšiť tieto sumy: — Pre francúzske zámorské departementy: 20,7 milióna EUR, — Pre Azorské ostrovy a Madeiru: 17,7 milióna EUR, — Pre Kanárske ostrovy: 72,7 milióna EUR.

Zdôvodnenie:

Pri stavaní svojej definície rozpočtovej obálky pre režim zásobovania na základe referenčného obdobia 2001-2003 Komisia ignoruje jej progresívnosť, ktorá sa zvlášť výrazne prejavila v roku 2004, ako aj dopad zmien, ktoré boli zavedené reformou Posei programov v roku 2001. Použitie priemeru poskytuje lepší obraz skutočnej situácie, pretože znižuje dopad netypických rokov alebo okolností. Použitie rokov 2002/2004 je logickejšie než návrh Komisie (2001/2003), pretože počas týchto rokov platila reforma Posei z roku 2001. Priemer rokov 2002/2004 dáva lepší obraz situácie na Madeire, Azorských ostrovoch a Kanárskych ostrovoch.

Po luxemburskom kompromise z 30. júna 203, ktorý povoľoval najvzdialenejším regiónom, aby boli vylúčené z rozsahu oddelených platieb priamej pomoci v sektore dobytka, sa pociťovalo ako vhodné pripraviť úvod špecifického programu, ktorý by bol integrovaný do „opatrení na pomoc miestnym poľnohospodárskym produktom“ v rámci súčasného návrhu nariadenia. Prideľovanie z rozpočtu pre tento program bolo stanovené v súlade s platbami vykonanými počas minulého roka uplatňovania CMO pre sektor živočíšnej výroby, ako je stanovené v článku 147 nariadenia 1782/2003.

Rovnaká metóda výpočtu by sa mala použiť aj na špecifický režim zásobovania pre francúzske zámorské departamenty, pričom sa kvôli tamojšiemu špecifickému vývoju pridelí rovnaká rozpočtová obálka ako pre minuloročný režim, t.j. 2004. Preto musia byť sumy stanovené v tomto článku revidované podľa toho.

Odporúčanie 12

Článok 26

Text navrhnutý Komisiou Pozmeňovací návrh VR 1. Komisii pomáha Riadiaci výbor pre priame platby, zriadený podľa článku 144 nariadenia (ES) č. 1782/2003, okrem vykonávania článku 16 tohto nariadenia, keď Komisii pomáha Výbor pre poľnohospodárske štruktúry a rozvoj vidieka, zriadený podľa článku 50 nariadenia (ES) č. 1260/1999. 1. Komisii pomáha Riadiaci výbor pre priame platby, zriadený podľa článku 144 nariadenia (ES) č. 1782/2003, okrem vykonávania článku 16 tohto nariadenia, keď Komisii pomáha Výbor pre poľnohospodárske štruktúry a rozvoj vidieka, zriadený podľa článku 50 nariadenia (ES) č. 1260/1999. S fytosanitárnymi programami podľa článku 18 pomôže Komisii Stály výbor pre zdravie rastlín zriadený rozhodnutím 76/894/EHS.

Zdôvodnenie:

Vzhľadom k rozsahu fytosanitárnych programov, a kvôli zhode s postupom komitológie, by sa malo schválenie fytosanitárnych programov dať na starosť Stálemu výboru pre zdravie rastlín, nie Riadiacemu výboru pre priame platby.

Brusel 14. apríla 2005 Predseda Výboru regiónov Peter STRAUB

(1) Ú.v. EÚ C 144 z 16.5.2001, s. 11.

(2) Ú.v. EÚ C 256 z 24.10.2003, s. 18.